Internetda OLED-ekranli yangi Nintendo Switch’ning anonsi paydo bo‘ldi (video)

Nintendo kompaniyasi OLED-ekranga ega yangi Nintendo Switch modelini taqdim etdi, deb xabar beradi “Afisha.uz”.

Yangi konsol 720p sifatni qo‘llab-quvvatlovchi yetti dyuymli displey, yaxshilangan ovoz tizimi va 64 gigabayt ichki xotiraga ega bo‘lgan. Shuningdek, yangi model dok-stansiyasi LAN-porti va keng boshqariluvchi “podstavka” bilan jihozlangan. Kompaniyadagilarning ma’lum qilishicha, yangi konsolning avtonom ish vaqti to‘qqiz soatgacha yetadi.

Pristavka yangi oq va klassik qizil-ko‘k ranglarda sotuvga chiqadi. Yangi model AQShdan 8-oktabrdan 350 dollar qiymatida sotuvga chiqishi kutilmoqda.

Eslatib o‘tamiz, 2020-yilning iyunida Sony kompaniyasi yangi PlayStation 5’ni taqdim etgandi.
 iPad, Tesla, Nintendo Switch: Time jurnali o‘n yillikning eng muhim gadjetlari ro‘yxatini taqdim etdi